HANKIJA NIMI: Tervise ja Heaolu Infosüsteemide Keskus

Pakkumusettepaneku nimetus: **„Kinnipidamiste 2. etapi arendus“**

Käesolevaga teeb Tervise ja Heaolu Infosüsteemide Keskus (Hankija) Teile ettepaneku esitada pakkumus „Kinnipidamiste 2. etapi arendus“ tööde teostamiseks raamlepingu nr 3-9/2307-1 alusel.

**Pakkumus tuleb esitada hiljemalt 24.11.2023 kell 15:00 e-posti aadressidele** kristiina.jaetma@tehik.ee ja epp.laanepold@tehik.ee . Pakkumus tuleb esitada eesti keeles ja digitaalselt allkirjastatult pakkuja allkirjaõigusliku isiku poolt.

Pakkumus esitatakse Hankelepingu eseme tehnilises kirjelduses (lisa 1) toodud tööde teostamiseks, palume lähtuda pakkumuse esitamisel uuendatud tehnilisest kirjeldusest. Alternatiivsete pakkumuste esitamine ei ole lubatav.

**Pakkumusena tuleb esitada**:

* Tööde teostamiseks planeeritud meeskonnaliikmed isikuliselt, tuues välja ka meeskonnaliikmete rollid (vajadusel võib hankelepingu käigus Poolte kokkuleppel meeskonnaliikmeid lisada). Kui täitja lisab või asendab meeskonnaliikmeid, tuleb nende uute meeskonnaliimete kohta, kelle osas ei ole andmeid varem esitatud, lisada andmed riigihankes avaldatud vormil. Täitja saab tööde teostamisel kasutada üksnes selliseid meeskonnaliikmeid, kes vastavad riigihankes seatud tingimustele;
* Tööde teostamise ühe töötunni hind (ilma käibemaksuta).

Alltöövõtjate kasutamisel tuleb pakkumuses vastav info välja tuua.

Töid teostatakse jooksva tunnihinna arvestuse põhiselt. Tööde ajaaruandes tuuakse välja tööde teostamiseks kulunud töötunnid isikute lõikes, seostades nimetatud isikud Jiras logitud tööülesannete ja kirjeldatud tegevustega.

Töid tellitakse mahus **kuni 3300 töötundi**. Pakkumuse esitamisega kinnitab pakkuja, et lepingu tähtaja saabumiseks on teostatud Hankelepingu eseme tehnilises kirjelduse (lisas 1) punktis 4 toodud funktsionaalsus kokkulepitud *backlog*’i ulatuses. Pakkujal ei ole õigust tööde teostamiseks nõuda täiendavat tasu või väljamakseid.

Küsimuste tekkimise korral palun võtke ühendust enne pakkumuse esitamise tähtaega aadressil kristiina.jaetma@tehik.ee .

**Pakkumusettepanekuga koos edastatavad dokumendid:**

Lisa 1. Hankelepingu eseme tehniline kirjeldus;

Lisa 2. Hankelepingu projekt.